“Dakar” rallisida yuz bergan avariyalar (video)

Janubiy Amerikaning uchta davlati – Peru, Boliviya va Argentina hududlari bo‘ylab o‘tayotgan 2018 yilgi “Dakar” rallisining yarmiga kelib, ishtirokchilarning 25 foizi poygani tark etishga majbur bo‘ldilar.
Rallining tvitterdagi sahifasida ma'lum qilinishicha, poyganing ilk 6 bosqichidan keyin uni 29 mototsiklchi, 8 kvadrasiklchi, 31 ta yo‘ltanlamaslar ekipaji va 14 ta yuk mashinalari ekipaji tark etdi.
Rallidan Sebastyan Leb va Sergey Karyakin kabi favoritlar hamda “Chelsi”ning sobiq murabbiyi, “Dakar”da birinchi bor ishtirok etgan Andre-Vilash Boash chiqib ketdilar.
7-bosqich 13 yanvarda boshlandi. Poygachilar La Pasdan Uyuniga qarab yo‘l oldilar. Trassa uzunligi 727 km.ni tashkil qiladi.